Openbare sittings by parlement raak verleentheid vir die ANC | Maroela Media
Die openbare sittings voor die parlementêre grondwetlike hersieningskomitee oor moontlike wysigings aan artikel 25 van die Grondwet om voorsiening te maak vir onteiening sonder vergoeding, is besig om 'n verleentheid te raak vir die ANC-regering.
Só sê Corné Mulder, hoofsweep van die VF Plus.
"Dit raak duidelik dat die voorleggings nie uitspeel soos die ANC voorsien het nie. Die oorgrote meerderheid voorleggings deur kundige partye is nie net sterk gekant teen die onteieningsvoorstel nie, maar lewer ook skerp kritiek op ANC-beleid en bevoegdheid oor die mislukking van die grondhervormingsprogram tot dusver," het Mulder gesê.
Die hersieningskomitee is tans besig met sy tweede ronde sittings en die sterk teenkanting teen die verandering van artikel 25 van die Grondwet het na vore gekom. "Hierdie sittings die afgelope vier dae was spesifiek om instellings wat in hulle skriftelike voorleggings gevra het om mondelings te kom getuig die geleentheid daartoe te gee," het Mulder bygevoeg. "Die teenkanting teen die wysiging van artikel 25 van die Grondwet word duidelik onderstreep deur die feit dat 33 (82%) van die 40 mondelinge voorleggings gekant was teen die verandering van artikel 25. Slegs sewe (12%) was ten gunste daarvan."
Mulder het gesê die ANC sal hierdie teenkanting, asook die meerderheid teenkanting wat in skriftelike voorleggings uitgespreek is, nie kan ignoreer nie. Meer as 700 000 skriftelike en elektroniese voorleggings is ingedien waarvan sowat 60% teen die wysiging gekant was.
"'n Proses van openbare deelname is van die grootste belang om legitimiteit te verleen aan die skep van enige nuwe wet, maar ook aan enige beplande verandering van 'n wet. In hierdie geval meer so aangesien die land se Grondwet ter sprake is. Alle mense in Suid-Afrika het 'n gelyke geleentheid gehad om voorleggings te doen, en indien die meerderheid teen die ANC se beoogde verandering aan die Grondwet gekant is, sal dit regtens 'n sterk saak stel teen enige verandering. Dit sal die ANC loon om hierop ag te slaan. Die mense van Suid-Afrika het gepraat."
Aan al die partye en instansies,dankie vir al die harde werk in deelike kundige insette Maar is daar hoop dat hierdie mens met hul gryp kultuur sal hoor.
Die anc is n verleenheid vir die hele SA ….alles val inmekaar en hulle geraamtes le rye agter hulle… saa eskom prasa ….ag noem maar op …die rand se waarde se presies wat die wereld van die anc en SA dink !
Waarom het die VF+ nie vir Ersnt Roets ondersteun nie??
Die ANC gaan onteiening sonder vergoeding deurdruk in weerwil van logika of teenstand. Hulle is ten volle bewus van die chaos wat daaruit sal voortspruit maar hulle is bereid om die kans te vat in die hoop dat dit hul eie posisie sal versterk. Alles wat Ernst Roets gesê het is van toepassing op hulle, 'n Marxistiese beweging teer op chaos en kan nie onbepaald in 'n ordelike omgewing bly voortbestaan nie. Soos Thabo Mbeki se broer dit raakgevat het, die kwessie gaan nie oor grond nie, dit gaan oor oorlogvoering teen die wittes. Deur die huidige samelewing te destabiliseer… Lees meer »